Tarybos reglamentas (EB) Nr. 2559/2001,
2001 m. gruodžio 17 d.
iš dalies keičiantis Reglamentą (EB) Nr. 2505/96, atidarantį tam tikrų žemės ūkio produktų ir pramonės gaminių autonomines Bendrijos tarifines kvotas ir numatantį jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1) Taryba įvedė Bendrijos tarifines kvotas kai kuriems žemės ūkio produktams bei pramonės gaminiams Reglamentu (EB) Nr. 2505/96 [1] ir Bendrijos poreikis minėtiems produktams bei gaminiams turi būti patenkintas kuo palankiausiomis sąlygomis. Dėl šios priežasties Bendrijos tarifinės kvotos turi būti įvestos atitinkamiems dydžiams sumažintais ar nuliniais muitais, o kai kurioms esamoms tarifinėmis kvotoms - pratęstos, tuo pačiu vengiant sutrikdyti šių produktų ir gaminių rinkas.
(2) Bendrijai nebenaudinga taikyti Bendrijos tarifines kvotas kai kuriems produktams ir gaminiams, kuriems galioja minėtas reglamentas, ir todėl šiuos produktus ir gaminius reikia išbraukti iš I priedo.
(3) Atsižvelgiant į daugybę nuo 2002 m. sausio 1 d. įsigaliosiančių pataisų ir siekiant aiškumo, minėto reglamento I priedą reikia pakeisti šio reglamento priedu.
(4) Atsižvelgiant į šio reglamento ekonominę reikšmę, reikia pasitelkti būtinybės priežastis, numatytas protokolo prie Europos Sąjungos sutarties ir Europos Bendrijų steigimo sutarčių 1.3 punkte dėl nacionalinių parlamentų Europos Sąjungoje vaidmens.
(5) Dėl šios priežasties reikia iš dalies keisti Reglamentą (EB) Nr. 2505/96,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2505/96 I priedo lentelė keičiama šio reglamento priede pateikta lentele.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 2002 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gruodžio 17 d.